Hidrolokators
Hidrolokators (sengrieķu: ὕδωρ, húdōr — ‘ūdens’; latīņu: locātiō — ‘novietojums’) jeb sonors (latīņu: sonōrus — ‘skanīgs’) ir ierīce, kura zem ūdens ar hidrolokācijas metodi — ar akustiskajiem viļņiem un ultraskaņu — var atrast priekšmetus un to noteikt to atrašanās vietu, mērot laiku, kas paiet, kamēr no objekta atstarotā skaņa nonāk atpakaļ līdz ierīcei. To izmanto dažādiem nolūkiem — zivju bara atrašanā, zemūdens šķēršļu atrašanā, pretinieku zemūdeņu meklēšanā, jūras dibena kartēšanā. Vēl hidrolokatoru dēvē par sonāru. Šis nosaukums ir radies kā akronīms no angļu vārdu salikuma SOund Navigation And Ranging (SONAR).